ויל סמית'

וילארד קארול "ויל" סמית' ג'וניור (באנגלית: Willard Carroll "Will" Smith Jr; נולד ב-25 בספטמבר 1968) הוא קומיקאי, שחקן, מפיק וראפר אמריקאי, זוכה פרס אוסקר לשחקן הטוב ביותר, פרס גראמי ופרס גלובוס הזהב.
ילדות ונעורים
סמית' נולד בשנת 1968 לקרוליין ברייט ו-ווילארד קרול סמית' וגדל במערב פילדלפיה שבפנסילבניה, השני מבין ארבעה ילדים. הוא גדל על פי הנצרות הבפטיסטית. כשהיה בן 13, התגרשו הוריו. באוטוביגורפיה שלו חשף כי אביו נהג להכות את אימו עד זוב דם. בתיכון, בשל התנהגותו הערמומית והקסם האישי שלו הוא זכה לכינוי "נסיך", שלאחר מכן הפך ל"נסיך המדליק".

 קריירה 
 תחילת הקריירה 
סמית' החל בקריירת ראפ ושיתף פעולה עם דיג'יי ג'אזי ג'ף, אותו פגש במסיבה. ההרכב שלהם, די ג'יי ג'אזי ג'ף והפרש פרינס, פעל בין השנים 1984–1994. ב-1988, ההרכב זכה לביקורות מהללות כאשר היו הראפרים הראשונים שזכו בפרס גראמי.

ב-1990, סמית' היה קרוב לפשיטת רגל כאשר חברת הטלוויזיה NBC החתימה אותו לסדרה "הנסיך המדליק מבל אייר", בה היה הדמות הראשית. התוכנית הפכה להצלחה גדולה, ורצה שש עונות רצופות והייתה פופולרית ברחבי העולם, וגם בישראל, בה התוכנית שודרה החל מ-1993. ב-1992 הוא הופיע לראשונה בקולנוע בסרט "קשר בכל מחיר", אשר אליו הצטלם במקביל לצילומי הסדרה. הוא התפרסם כאשר הופיע בסרט "בחורים רעים" (1995), ובהמשך בשוברי הקופות "היום השלישי" (1996) ו"גברים בשחור" (1997). כמו כן שיחק ב"גברים בשחור 2" (2002), "אני, רובוט" (2004), "היצ'" (2005), "אני האגדה" (2007) ו"הנקוק" (2008). בשנת 2005 כיכב עם בנו בסרט "המרדף לאושר", סרט שונה ורציני יותר מסרטיו האחרים של סמית'. הסרט גם הופק על ידי וויל סמית', הוא שב ושיחק עם בנו ג'יידן בסרט 'העולם אחרי' (2013)

לאחר שהסדרה "הנסיך המדליק מבל אייר" הסתיימה ב-1996, החל סמית' בקריירה כזמר סולו. ב-1997, יצא אלבום הבכורה שלו, "Big Willie Style", אשר הגיע למעמד אלבום פלטינה.

סמית' היה מועמד פעמיים לפרס אוסקר, ב-2001 על "עלי", וב-2006, על הסרט "המרדף לאושר". בנוסף הוא היה מועמד ארבע פעמים לפרס גלובוס הזהב ("עלי", "המרדף לאושר" ופעמיים, כשחקן בסדרה, על "הנסיך המדליק מבל אייר"). ב-2007 זכה בפרס סאטורן בקטגוריית "השחקן הטוב ביותר" על "אני האגדה".

ביוני 2002, יצא אלבומו השלישי של סמית', "Born to Reign" והוא מכר פחות משני האלבומים לפניו. באותה שנה, יצא אלבום הלהיטים הגדולים של סמית', וגם מכירותיו כשלו. הוא עזב את חברת התקליטים קולומביה רקורדס וחתם בחברת "אינטרסקופ רקורדס". במרץ 2005, יצא אלבומו "Lost and Found" והסינגל "Switch" מתוכו הפך ללהיט וכבש את המצעדים.

ב-2005, נכנס סמית' לספר השיאים של גינס כאשר הגיע לשלוש הצגות בכורה במשך זמן של 24 שעות. ביולי אותה שנה, שימש סמית' כמנחה בקונצרט הלייב 8 בפילדלפיה.

קריירה קולנועית
ב-1993 שיחק בסרטו הראשון בקולנוע "תוצרת אמריקה".

ב-2008 היה סמית' לשחקן ההוליוודי המכניס ביותר, עם רווח אישי של כשמונים מיליון דולר.

ב-2012 שיחק סמית' בסרט "גברים בשחור 3".

ב-2013 גילם את דמותו של הקצין סייפר רייג', בסרט "העולם אחרי".

ב-2015 שיחק בדמותו של ניקי, רמאי מנוסה, בסרט "פוקוס". בחודש דצמבר שיחק בסרט הדרמה "בלתי הפיך", עליו היה מועמד לפרס גלובוס הזהב.

ב-2016, יצא לאקרנים "יחידת המתאבדים" שבו הוא משחק את דדשוט. לפי הערכות, זה אמור להיות "הסרט הכי מכניס של ויל סמית'" מאז "אני האגדה". בדצמבר של אותה שנה יצא לאקרנים הסרט "יופי נסתר" בכיכובו.

ב-2019 הופיע בסרט "אלאדין" של דיסני בתור ג'יני, וכן בסרט "איש מזל התאומים" של אנג לי.

ב-2020 הופיע בסרט השלישי של בחורים רעים, "בחורים רעים לתמיד".

בשנת 2021 כיכב סמית' בתפקיד ריצ'רד ויליאמס בסרט הקולנוע "משפחה מנצחת". על תפקידו בסרט זכה סמית' בפרס אוסקר לשחקן הטוב ביותר, בפרס גלובוס הזהב לשחקן הטוב ביותר וקיבל מועמדות לפרס גילדת שחקני המסך לשחקן הראשי הטוב ביותר.

תקרית הסטירה עם כריס רוק

ב-27 במרץ 2022, במהלך טקס פרסי אוסקר ה-94 שבו זכה סמית' בפרס השחקן הטוב ביותר על תפקידו בסרט "משפחה מנצחת", סמית' סטר לכריס רוק וקילל אותו מהקהל לאחר שלעג למחלתה של אשתו של סמית', השחקנית ג'יידה פינקט סמית'. ולאחר מכן, כשעלה לבמה כדי לקבל את פרס האוסקר שלו, התנצל על האירוע בפני חבריו האקדמאים ושאר המועמדים לפרס, אך לא בפני רוק. רוק בחר שלא להתלונן נגד סמית' במשטרה, ולכן לא נפתחה חקירה בנושא.

למחרת טקס האוסקר, סמית' התנצל באופן רשמי בפני רוק, וב-1 באפריל הודיע על התפטרותו מהאקדמיה האמריקאית לקולנוע.

בעקבות התקרית, ב-8 באפריל הטילה עליו האקדמיה עונש של הרחקה בת עשר שנים מטקס פרסי האוסקר.

 לאחר התקרית 
מאז תקרית הסטירה, סמית' חזר באופן הדרגתי לקריירה הציבורית שלו.

בתחום המשחק, סמית' כיכב בסרט "שחרור" (Emancipation), אפוס העוסק בנושא העבדות בארצות הברית, שיצא בדצמבר 2022. הסרט זכה לביקורות מעורבות וביצועים מתונים בקופות. בתחום הטלוויזיה, סמית' מעורב בסדרת מסעות שמפיקה רשת נשיונל ג'אוגרפיק, ותעלה לשידור בפלטפורמת בדיסני פלוס בשם "מהקוטב לקוטב" (Pole to Pole), בה הוא מקריין ומנחה. הסדרה צפויה לצאת ב-2025. במוזיקה, סמית' הופיע בהפתעה בפסטיבל קואצ'לה באפריל 2023, שם ביצע את שיר הנושא של הסרט "גברים בשחור". בנוסף, סמית' הופיע עם שיר מקורי חדש בטקס פרסי ה-BET שהתקיים ביוני 2024.

 מבחן "ויל סמית' אוכל ספגטי" 

במהלך שנת 2023 הפך סמית' למרכזו של מדד בלתי רשמי בקהילת הבינה המלאכותית, המכונה "מבחן ויל סמית' אוכל ספגטי". מקור המבחן הוא בסרטון ויראלי שיצרה בינה מלאכותית מסוג Text-to-video, אשר הציג גרסה מעוותת וסוריאליסטית של סמית' אוכל ספגטי בתנועות גוף והבעות פנים בלתי טבעיות.

בפברואר 2024 סמית' עצמו הגיב לתופעה כשהצטרף לטרנד ופרסם סרטון פרודיה אישי בחשבון האינסטגרם שלו, שבו חיקה את התנועות הבלתי טבעיות מהקליפ שנוצר על ידי AI, בצירוף הכיתוב "זה יוצא משליטה!" (This is getting out of hand!). תגובתו הפכה את המם למוכר עוד יותר, והדגישה את מעורבותו של השחקן בתופעה דיגיטלית שנוצרה על בסיס דמותו.

 חיים אישיים 
ב-1992 התחתן סמית' עם שרי זאמפינו. באותה שנה נולד בנם, וילארד כריסטופר, הידוע גם כ"טריי". טריי הופיע בקליפ של אביו לשיר "Just The Two Of Us". ב-1995 התגרש הזוג.

ב-1997 התחתן עם השחקנית ג'יידה פינקט, להם שני ילדים: ג'יידן (נולד ב-1998) ווילו (נולדה בשנת 2000).

סמית' ואחיו הארי הם בעלי חברת "Treyball Development Inc" בבוורלי הילס.

בשנת 2007 תרם סמית' כ-1.3 מיליון דולר לארגונים ומקומות רבים, בהם מרכז ההנצחה לזכר יצחק רבין בישראל, ובשנת 2010 תרם קרוב למיליון דולר למספר בתי ספר בארצות הברית. סמית', אשר ידוע בשל תמיכתו ב, גייס בביתו 500,000 דולר למען הקמפיין של אובמה וביידן במהלך הבחירות לנשיאות ארצות הברית ב-2012. הוא גם הגיע כאורח לטקס הענקת פרס נובל לשלום לאובמה באוסלו.

בנובמבר 2021 הוציא לאור אוטוביוגרפיה בשם "Will".

פילמוגרפיה חלקית
שמאל|ממוזער|220px|ויל סמית', 2009

דיסקוגרפיה
 1997: Big Willie Style
 1999: Willennium
 2002: Born To Reign
 2005: Lost & Found
 2024: Dance in Your Darkest Moments

 פרסים ומועמדויות 
פרסתאריךקטגוריהעבורתוצאהמקורפרס אוסקר2001השחקן הטוב ביותרעלי2006המרדף לאושר2021משפחה מנצחתהסרט הטוב ביותרפרס גלובוס הזהב1992השחקן הטוב ביותר - סדרת טלוויזיה מוזיקלית או קומדיההנסיך המדליק מבל אייר19942001השחקן הטוב ביותר בסרט קולנוע - דרמהעלי2006המרדף לאושר2015בלתי הפיך2021משפחה מנצחתסרט הקולנוע הטוב ביותר - דרמהפרס טוני2010המחזמר הטוב ביותרFela!פרס באפט"א לקולנוע2022השחקן הטוב ביותר בתפקיד ראשימשפחה מנצחתפרס גראמי1989ביצוע הראפ הטוב ביותר"Parents Just Don't Understand" (עם די ג'יי ג'אזי ג'ף)1990"I Think I Can Beat Mike Tyson" (עם די ג'יי ג'אזי ג'ף)1991ביצוע הראפ הטוב ביותר של צמד או להקה"And in This Corner..." (עם די ג'יי ג'אזי ג'ף)1992"Summertime" (עם די ג'יי ג'אזי ג'ף)1998ביצוע הראפ הסולו הטובה ביותר"Men In Black"1999"Gettin' Jiggy wit It"2000"Wild Wild West"2001הקליפ הקצר הטוב ביותר"Will 2K"פרס המוזיקה האמריקאית1999זמר פופ/רוק אהובויל סמית'זמר נשמה/R&B אהובאלבום הפופ/רוק האהובBig Willie Styleאלבום נשמה/R&B אהוב2000פסקול אהוב"Wild Wild West"זמר פופ/רוק אהובWill Smith2005פרס סזאר2005סזאר לשם כבודפרס פטל הזהב2000הזוג הגרוע ביותר על המסך (עם קווין קליין)פרוע על המערב2014שחקן המשנה הגרוע ביותרהעולם אחריהתסריט הגרוע ביותר (עם מ. נייט שאמלאן וגרי ויטה)קומבו המסך הגרוע ביותר (עם ג'יידן סמית')פרס הווידאו קליפים של MTV1989קליפ הראפ הטוב ביותר"Parents Just Don't Understand" (עם די ג'יי ג'אזי ג'ף)הבימוי הטוב ביותר בקליפ1991קליפ הראפ הטוב ביותר"Summertime"הבימוי הטוב ביותר בקליפ1997הקליפ הטוב ביותר – גבר"Men in Black"הקליפ הטוב ביותר מסרטהכוריאוגרפיה הטובה ביותר בקליפהאפקטים המיוחדים הטובים ביותר בקליפ1998הקליפ הטוב ביותר – גבר"Just the Two of Us"קליפ השנה"Gettin' Jiggy wit It"קליפ הראפ הטוב ביותרקליפ הדאנס הטוב ביותרהכוריאוגרפיה הטובה ביותר בקליפבחירת הצופה1999קליפ השנה"Wild Wild West"הקליפ הטוב ביותר מסרטהכוריאוגרפיה הטובה ביותר בקליפהקליפ הטוב ביותר – גבר"Miami"האפקטים המיוחדים הטובים ביותר בקליפהצילום הטוב ביותר בקליפ2002הקליפ הטוב ביותר מסרט"Black Suits Comin' (Nod Ya Head)"האפקטים המיוחדים הטובים ביותר בקליפפרס גילדת שחקני המסך2007השחקן הטוב ביותר בתפקיד ראשיהמרדף לאושר2022משפחה מנצחתצוות השחקנים הטוב ביותר בסרט קולנועפרס איגוד מבקרי הקולנוע האמריקאי2002השחקן הטוב ביותרעלי2007המרדף לאושר2021השחקן הטוב ביותר בסרט פעולהבחורים רעים לתמיד2022הסרט הטוב ביותרמשפחה מנצחתהשחקן הטוב ביותרפרס ה-BET2025השחקן הטוב ביותר

קישורים חיצוניים



 מאחורי הקלעים של הסרט "אני האגדה", באתר E! Online
 מאחורי הקלעים של "המרדף לאושר", באתר E! Online










הערות שוליים

קטגוריה:שחקני קולנוע וטלוויזיה אמריקאים
קטגוריה:ראפרים אמריקאים
קטגוריה:זוכי פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה העולמי: זמר הפופ
קטגוריה:זוכי פרס המוזיקה של MTV אירופה
קטגוריה:זוכי פרס גילדת שחקני המסך - שחקנים
קטגוריה:זוכי פרס פטל הזהב: שחקנים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:זמרים אמריקאים
קטגוריה:אמני אינטרסקופ רקורדס
קטגוריה:אמני קולומביה רקורדס
קטגוריה:כותבי אוטוביוגרפיה אמריקאים
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי אוסקר: השחקן הטוב
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:זוכי פרס סאטורן לשחקן ראשי בקולנוע
קטגוריה:זוכי פרסי ה-BET: קולנוע: השחקן הטוב ביותר
קטגוריה:בחורים רעים
קטגוריה:אמריקאים שנולדו ב-1968